open-index/open-wikipedia-markdown huggingface dataset:
לרדת מהעץ

**לרדת מהעץ** הוא סרט קולנוע ישראלי משנת 2013 בבימויו של גור בנטביץ', עם גל תורן, שרה אדלר ומאיה קניג בתפקידים הראשיים.

התסריט נכתב על ידי גור בנטביץ' בהשראת המאבק הממושך שניהלו תושבים נגד תוכניות להקמת מגדלי מגורים וחניון במתחם קרית ספר בתל אביב.

הסרט היה מועמד לחמישה פרסי אופיר בטקס פרסי אופיר לשנת 2012:
* פרס אופיר לשחקן הראשי הטוב ביותר – גל תורן
* פרס אופיר לתסריט המקורי הטוב ביותר – גור בנטביץ'
* פרס אופיר לעריכה הטובה ביותר – מאיה קניג
* פרס אופיר לצילום הטוב ביותר – שרון מאיר
* פרס אופיר לליהוק הטוב ביותר – גלית אשכול

## תקציר העלילה
ניצן "ניץ" (גל תורן) חוזר משהייה ממושכת באוסטרליה בתקווה להשיב אליו את חברתו קסם (שרה אדלר) וכלבו האהוב "זורבה". קסם לא רוצה לפגוש אותו לאחר שעזב אותה בפתאומיות. ניץ מתמקם במגרש מול ביתה של קסם ופוגש שם את להב (גור בנטביץ') פעיל חברתי שמנהיג את תושבי המקום למנוע את הפיכת המגרש לחניון במקום לפארק לרווחת התושבים. ניץ מתנגד להצטרף למאבק. בעזרת חברו ערן (יובל שפרמן) הוא מקבל את מפתחות דירתה של קסם, נפגש עם כלבו האהוב זורבה ומוציא אותו מידי בוקר וערב. קסם מסכימה למצב בתנאי שלא ישכון בדירה.

עם הזמן נפגש ניץ עם הבלוגרית טדי (מאיה קניג) שמצלמת סרטונים על מאבק התושבים. הוא נפגש גם עם השכנה גברת נחומי (טליה פישמן) שמתמחה בגלגול נשמות ונשואה לעו"ד נחומי (נתן ברנד) שמלווה משפטית את המאבק. הזוג נחומי רבים כל הזמן וצעקותיהם נשמעות למרחוק.

ניץ נפגש עם השומר זוהר (זוהר דינר) ששומר על המקום מטעם כריש הנדל"ן צמח (דורון צברי). היחסים עם קסם משתפרים לאחר ששניהם מטפלים בכלב החולה ומביאים אותו לווטרינר להמתת חסד. לאחר מכן הם רבים והיא מנתקת איתו את היחסים למרות כל הפצרותיו.

ניץ עובר לגור באוהל במגרש, מצטרף לתנועה המחאה ומופיע בסרטונים של טדי. הוא שורף את הבודקה שהעמיד צמח, נעצר על ידי שוטר ובורח.

המאבק הציבורי נכשל, כולם עוזבים, רק ניץ נשאר בשטח ומתגורר על עץ. מדי פעם הוא יורד לאכול במזנון של שם טוב (סשה אגרונוב) שנמצא בתהליך חזרה בתשובה.

למגרש מגיע צמח עם דחפורים ושוטרי יס"מ כדי לפנות את ניץ שמתמקם על עץ פיקוס ומאיים להתאבד.

לבסוף רואים שבמקום יש חניון עם בודקה, המאבק נכשל.

## צוות השחקנים

## קישורים חיצוניים

* 
* קדימון לרדת מהעץ, באתר יוטיוב
* על לרדת מהעץ, באתר יוטיוב
* לרדת מהעץ - הבאזז, באתר יוטיוב
* לרדת מהעץ, באתר ספר הקולנוע הישראלי

קטגוריה:סרטי 2013
קטגוריה:סרטים בעברית
קטגוריה:סרטי דרמה ישראליים
קטגוריה:סרטי גור בנטביץ'
קטגוריה:סרטי יונייטד קינג
גרטל והאוגר

**גרטל והאוגר** (באנגלית: **Hamster & Gretel**) היא סדרת טלוויזיה מונפשת אמריקאית שנוצרה על ידי דן פוונמיר שהוצגה בבכורה בערוץ דיסני ב-12 באוגוסט 2022, ובינואר 2023 הסדרה חודשה לעונה שנייה, ששודרה ב-14 בספטמבר 2024 בערוץ דיסני ארצות הברית ובישראל לכבוד חנוכה, ב-29 בדצמבר 2024 בערוץ דיסני בדיבוב העברי.

הסדרה זמינה בשירות הסטרימינג "דיסני+" בישראל.

## עלילה
ילד בן 16 בשם קווין חייב לעבוד עם אחותו גרטל כאשר היא ואוגר המחמד שלה מקבלים כוחות על על ידי חייזרים והופכים לצמד גיבורי על המוקדש להגנה על העיר שלהם.

## דמויות
### דמויות ראשיות
* **גרטל גרנט-גומז** - אחותו הצעירה הנרגשת של קווין שצוברת כוחות על והופכת לגיבורת על. למרות שהיא מתכוונת לטוב, לגרטל יש נטייה להחמיר בעיות על ידי שימוש בכוח גס. באחד הפרקים התהפנטה על ידי תולעת האוזן ביחד עם אוגר.
* **קווין גרנט-גומז** - ילד בן 16 ואחיה הגדול של גרטל שמנסה לתמוך בגרטל ואוגר בהיותם גיבורי על.
* **אוגר** - אוגר המחמד הסטואי של קווין וגרטל שמקבל כוחות על כמו גם יכולת דיבור, אבל בדרך כלל עושה זאת רק ברגעים של הקלה קומית. באחד הפרקים התהפנט על ידי תולעת האוזן ביחד עם גרטל.
* **ויניפרד "פרד" גרנט** - בת דודתם הקשוחה, הסרקסטית, הצינית והטכנית של קווין וגרטל, שמתפקדת כתמיכה הטכנית של הצוות.
* **דייב גרנט** (מדובב על ידי מאט ג'ונס) - אביהם של קווין וגרטל המנהל מתחם דירות. הוא מבוסס פיזית על יוצר הסדרה.
* **קרולינה גרנט-גומז** - אמם האקסצנטרית אך החכמה של קווין וגרטל, שעובדת כאחות.

### דמויות משניות
* **ורוניקה היל** - כתבת חדשות בוטה, עצבנית שלעיתים קרובות שוזרת את סוגיותיה האישיות בסיפורים הנוכחיים.
* **נורדל**- ילד חנון בכיתה של גרטל, שהוא בנו של פרופסור סימן קריאה אך אין לו עניין בנבל. יש לו יריבות ידידותית עם גרטל, אך אינו מודע לזהות גיבורת העל שלה או לבשר הבקר שלה עם אביו.
* **ביילי קרטר** - חברתה הטובה ביותר של גרטל וגם מעריצה של גיבורת העל גרטל, בעונה 1 פרק 19 היא מגלה שהן אותו הדבר.
* **רומן קרטר** (מדובב על ידי מייקל-לאון וולי) - אביה של ביילי שעובד כמפיק משחקי וידאו.
* **אנתוני** - חברו הבטוח ביותר של קווין.
* **הירומי** - בחורה שעובדת בחנות קומיקס והיא גם מושא אהבתו של קווין לשעבר.
* **נאיה** (מדובבת על ידי אבי אספיריטו) - המעודדת הראשית בבית הספר התיכון של קווין ופרד. איסור פרסום כרוך בכך שהיא מעירה על התחפושות המצוירות של דמויות אחרות.
* **ההורסת ואגרוף מחטיף** - זוג אחים נבלים אשר קיבלו את כוחם מהחייזרים אבל בניגוד לגרטל והאוגר שהחייזרים אמרו להם להשתמש בכוחות לטוב, החייזרים אמרו להם להשתמש בכוחם לרוע, עד היום לא ידוע למה. בעונה 2 פרק 9 נראה שההורסת וקווין חולקים רגע אינטימי, ולאחר מכן נשלח טריילר שמראה שקווין ואנתוני מנסים להשיג את ליבה של ההורסת.
* **חייזרים בלתי נראים** (מדובבים על ידי דן פובנמיר וג'ואנה האוסמן) - הישויות הבלתי נראות שרוכבות בעב"ם ומעניקות כוחות על לזרים אקראיים ופריטים כמו אוגר וגרטל.

## מדבבים
הדיבוב העברי בוים על ידי רועי גבע, והופק על ידי ענבר שטגר עזרא באולפני דאבי דאב.

בנוסף בדיבוב העברי השתתפו גם: רונה בקרמן, דור סרוגו, גלעד קלטר.

## שידור

## פרקים
### עונה 1

### עונה 2

## הפצה
הסדרה הופיעה בבכורה בערוץ דיסני ארצות הברית ב-12 באוגוסט 2022. חמשת הפרקים הראשונים של הסדרה נוספו לדיסני+ ב-17 באוגוסט, וכתוצאה מכך פרקים 3–5 הופצו לפני שידור הבכורה שלהם בטלוויזיה.

## פסקול

## פרסים

## קישורים חיצוניים

* 

קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
אצבעונית (סרט, 1992)

**אצבעונית** (באנגלית: **Thumbelina**) הוא סרט פנטזיה מונפש אמריקאי-יפני לכל המשפחה, אשר מבוסס על מעשייה בעלת אותו שם מאת הנס כריסטיאן אנדרסן. הסרט בוים על ידי מסקזו היגוצ'י וצ'ינאמי נמבה, נכתב על ידי ג'ק אולסקר והופק על ידי דיאן אשכנזי. חברת ההפקה של הסרט היא Golden Films.

הסרט הופץ ישירות לצפייה ביתית ברחבי העולם, כאשר הוא הופץ לראשונה בארצות הברית ב-8 ביוני 1992 על ידי GoodTimes Entertainment. בישראל הסרט שודר לראשונה בדיבוב עברי בטלוויזיה החינוכית הישראלית בשנת 1993, ובשנת 2006 הוא הופץ בדיבוב עברי חדש ב-DVD על ידי MCI. אורך הסרט הוא כ-49 דקות.

## תקציר העלילה
האחו הפורח שבו מתגוררים אצבעונית ואביה נמצא בסכנה מפני שהסכר הסמוך עתיד להישבר. אביה של אצבעונית מבוגר מדי, לכן ילדותו יוצאת במקומו למסע ארוך על מנת להזהיר את הנסיך מפני הסכנה המתקרבת. במהלך מסעה אצבעונית עוברות הרפתקאות רבות - תחילה אומצה בניגוד לרצונה על ידי גברת בודדה, לאחר מכן נחטפה על ידי קרפד שמעוניין להתחתן איתה ולבסוף תיפול לציפורניה של מונה העכברה שמעוניינת לחתן אותה עם מר חולד (בדיבוב החדש נקרא "מר חפרפר") הקשיש. אצבעונית תברח הודות למר סנונית ובכך תצליח להציל את האחו ולהפוך לנסיכה לאחר שהתחתנה עם הנסיך.

## מדבבים בעברית
### שנת 1993
הדיבוב בוים על ידי שפרירה זכאי, והופק על ידי חסיה ורטהיים באולפני קולינור.
* אורית ירון – אצבעונית
* דב רייזר – אבא
* אוהד שחר – מר סנונית
* יעל עמית – מונה העכברה
* יהויכין פרידלנדר – מר חולד
* שפרירה זכאי – רוקחת
* רותי הולצמן – אישה בודדה
* ליליאן ברטו – אמא קרפדה
* גיל זמק – קרפד / דג / חבר חיפושית
* רמה מסינגר – פרפרה
* חן חגי – חיפושית / שועל / נסיך
* שמעון כהן – דב גדול
שיר הפתיחה של הסרט, אשר נוהל על ידי רוני וייס, בוצע על ידי לימור שפירא על פי מילים שנכתבו על ידי שפרירה זכאי.

### שנת 2006
הדיבוב בוים על ידי בועז בר לוי והופק באולפני אלרום.
* מיכל מוכתר – אצבעונית
* אלברט כהן – אבא
* אודליה מורה-מטלון – מונה העכברה
* יורם יוספסברג – דובי דב
* הדר שחף-מעיין – אישה בודדה
* עפרון אטקין – מר חפרפר
* מולי שולמן – דג כחול / ציפור
* סיון שביט – רוקחת / פרפרה
* שרון כהן – חיפושית
* אוהד שחר – שועל
* זיו מאיר – דג אדום / חבר חיפושית
* שמחה ברבירו – קרפד / חבר דוב
* מורן סופר – נסיך
* שירי גדני – חיפושית נקבה
* נטלי פיק – חיפושית נקבה

## קישורים חיצוניים

* "אצבעונית (1993)", במיזם "אישים" לתיעוד היצירה הישראלית
* "אצבעונית (2006)", במיזם "אישים" לתיעוד היצירה הישראלית

## הערות שוליים

קטגוריה:סרטי 1992
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים יפניים
קטגוריה:סרטים לכל המשפחה
ריאליזם דיכאוני

**ריאליזם דיכאוני** (באנגלית: **Depressive realism**) הוא מונח המתאר את הנטייה של אנשים הסובלים מדיכאון קל-בינוני לבצע שיפוטים, ייחוסים, וניבויים מדויקים ונטולי הטיות לטובת העצמי. המונח נטבע לראשונה על ידי הפסיכולוגיות לורן אלוי ולין אברמסון. למרות שיש לסובלים מדיכאון מחשבות אוטומטיות שליליות חוזרות ונשנות, התנהגויות לא מסתגלות ועמדות דיספונקציונליות, ריאליזם דיכאוני טוען לא רק שהשליליות הזו עשויה לשקף תפיסת מציאות מדויקת יותר, אלא שההערכות של אנשים שאינם מדוכאים מוטות באופן חיובי.

למשל, במחקר בו התבקשו משתתפים ללחוץ על כפתור ולדרג את מידת השליטה שהייתה להם לגבי האם המנורה נדלקה או לא, אנשים עם דיכאון העריכו את דירוג השליטה שהיה להם באופן מדויק יותר. בקרב המשתתפים שהתבקשו להשלים משימה ולדרג את ביצועיהם ללא כל משוב, לאנשים מדוכאים היה דירוג עצמי מדויק יותר לגבי עצמם מאשר לאנשים שאינם מדוכאים.

חוקרים אחרים הצביעו על כך שהריאליזם הדיכאוני עשוי לבטא פיצוי-יתר על הנטייה הדיכאונית לעיבוד מידע אינטואיטיבי ובלתי מסתגל על ידי הפעלת שליטה רציונלית מוגזמת במצבים טריוויאליים וציינו, שההבדל בין פרטים דיכאוניים ולא-דיכאוניים נעלם בנסיבות משמעותיות יותר. כן נטען כי הראיות אינן חד משמעיות משום שלא קיים תקן למציאות, וייתכן שהתוצאות אינן חלות על העולם האמיתי.

על אף תופעת הריאליזם הדיכאוני, המצביעה על נטייתם של אנשים דיכאוניים (המאופיינים על-ידי תפיסה פסימית), לתפוס את המציאות בצורה מדויקת יותר, רואים מטפלים קוגניטיביים רבים את הנטייה הפסימית בכלל ואת הניסיון לנבא את העתיד בפרט כעיוות שיש להפריך ולתקנו בטיפול. זאת, דווקא כאשר ברשימת העיוותים הקוגניטיביים ניתן למצוא את אשליית השליטה – הנטייה של האדם להאמין שהוא יכול לשלוט, או לפחות להשפיע, על תוצאות שאין לו עליהן שליטה בעליל.

## ראו גם
* האדרה עצמית – המוטיבציה לשמור על דימוי עצמי גבוה ככל האפשר מאופיינת בהטיות הפוכות לאלו המתוארות לעיל.
* אפקט פורר – הנטייה להעניק דירוג נכוֹנוּת גבוה לתיאור חיובי
* עקרון פוליאנה – הנטייה של אנשים לזכור פריטים נעימים בצורה מדויקת יותר מאשר פריטים לא נעימים
* אשליות חיוביות – תפיסות ואמונות חיוביות ולא מציאותיות שיש לאנשים כלפי עצמם או כלפי האנשים הקרובים אליהם
* רומינציה – הנטייה להתמקד באופן חוזר ונשנה בחשיבה על סיבות, נסיבות, תוצאות וסימפטומים של רגשות שליליים ובהשלכותיהם
* ריאליזם נאיבי (פסיכולוגיה) - עמדה נפשית בה האדם תופס את מבטו על המציאות כאובייקטיבי, כאשר החולקים עליו טועים או משקרים.

## הערות שוליים

קטגוריה:דיכאון
שגרירות ספרד בישראל

**שגרירות ספרד בישראל** היא הנציגות הדיפלומטית העיקרית של ממלכת ספרד במדינת ישראל. השגרירות אחראית גם על הקשרים הדיפלומטיים עם הרשות הפלסטינית באמצעות קונסוליה כללית בירושלים.

## שגרירים
בשנת 2026 החליטה ממשלת ספרד להחזיר את שגרירתה בישראל, מבלי למנות שגריר חדש במקומה,בשל מתחים ועימותים קשים עם ממשלת ישראל, על רקע המלחמה בעזה.
* פדרו לופס אגוויררבנגואה  – השגריר הראשון, מ-1986 עד 1992.
* חוסה לואיס קרספו דה וגה  – אוקטובר 1992 עד אוקטובר 1996.
* מיגל אנחל מורטינוס – אוקטובר 1996 עד ינואר 1997.
* פרמין ג'רדה זודו
* קרלוס ברסנה פורטולס
* אודלדו מיראפיקס  – נובמבר 2003 עד יוני 2008.
* אלווארו אירנצו גוטיירס  – יוני 2008 עד יוני 2012.
* מנואל גומס-אסבו רודריגס-ספיטרי 
* אנה מריה סלומון פרס  – ספטמבר 2021 עד מרץ 2026.

## היסטוריה

ישראל סירבה לכינון יחסים עם ספרד ב-1949 ודחתה את שירותי התיווך של הקונסול הספרדי הוותיק לירושלים, אנטוניו דה ביובר, בעקבות הנטיות הפשסטיות של המדינה הספרדית. לאחר שנים מעטות התהפך הגלגל, וישראל הייתה זו שחיזרה אחר ספרד, אך ספרד, שיצרה כבר קשר יציב עם העולם הערבי, סירבה.

רק כעשור לאחר מותו של פרנקו, ב-1986, נקשרו יחסים בין ספרד לישראל, על ידי ממשלותיהם של קלבו סוטלו  ושל פליפה גונסאלס הובילו לכינון יחסים דיפלומטיים, בהסכם שהתקיים בהאג.

הנציגות הספרדית הראשונה בארץ הייתה הקונסוליה הספרדית בירושלים, שהוקמה ב-1853, בשלהי התקופה העות'מאנית בארץ ישראל, ופעלה ברצף בימי המנדט הבריטי ולאחר מכן בירושלים המחולקת. לאחר איחוד העיר ב-1967 המשיכה הקונסוליה לפעול כנציגות לתושבי יהודה ושומרון וכנציגות דה פקטו לישראל עד הקמת השגרירות.

ממלכת ספרד מרכזת את נציגותה בישראל בשגרירות בתל אביב. ספרד, כמו רוב המדינות המקיימות יחסים דיפלומטיים עם ישראל, הקימה את שגרירותה בעיר זו בהתאם להחלטה 478 של מועצת הביטחון של האו"ם שגינתה את חוק יסוד: ירושלים בירת ישראל.

## ראו גם
* יחסי ישראל–ספרד
* הקונסוליה הספרדית בירושלים

## קישורים חיצוניים

* 

## הערות שוליים

קטגוריה:ספרד: יחסי חוץ
קטגוריה:תל אביב-יפו: שגרירויות
קטגוריה:יחסי ישראל–ספרד
מנזר מאטר אקלסייה

**מנזר מאטר אקלסייה** (באיטלקית: **Monastero Mater Ecclesiae**; בתרגום חופשי לעברית: **מנזר אם הכנסייה**) הוא מנזר נוצרי קתולי השוכן בקריית הוותיקן בעיר רומא שבאיטליה.

## המנזר
בשנת 1990 החליט האפיפיור יוחנן פאולוס השני להקים מנזר לנזירות בתוככי קריית הוותיקן. המנזר נקרא על שם אם הכנסייה , תוארה של מרים, אם ישו.

עבודות הבנייה של המנזר החלו בשנת 1992 והוא נחנך בשנת 1994. הנזירות הראשונות שהתגוררו בו השתייכו למסדר קלרה הקדושה.

המנזר הוקם בגני הוותיקן, באתר שבו ניצב קודם לכן בניין מטה הז'נדרמריה של הקריה, בסמוך למזרקת אקווילון (Aquilone fountain) ושולב בתוך שרידי החומה הלאונינית .

במבנה שני אגפים. באגף המערבי, בן שתי קומות, נמצא בית תפילה. האגף המזרחי ובו ארבע קומות מכיל חדרי מגורים לנזירות, רפקטוריום ומתקני עזר. ליד המנזר ממוקם גן לגידול פירות וירקות.

### מגורי האפיפיור בנדיקטוס השישה עשר
במהלך כהונתו כאפיפיור ביקר בנדיקטוס השישה עשר במנזר מספר פעמים וקיים בו מיסות עם הנזירות. עם פרישתו מכהונתו בשנת 2013 החליט לקבוע את מקום מגוריו במנזר. בעקבות זאת עזבו הנזירות את המבנה, ונערכו בו עבודות שיפוץ. בנדיקטוס השישה עשר נכנס להתגורר בו במאי 2013. הוא גר במקום עם צוות של עוזרים ועוזרות עד מותו, ב-31 בדצמבר 2022.

## קישורים חיצוניים

## הערות שוליים

מאטר אקלסייה
קטגוריה:קריית הוותיקן: מבנים
קטגוריה:בתי מגורים
יחסי כורדיסטן העיראקית – רומניה

**יחסי כורדיסטן העיראקית–רומניה** הם היחסים הבילטרליים שבין כורדיסטן העיראקית ורומניה. הקשרים בין רומניה לכורדים החלו באמצע המאה ה-20 כאשר מנהיג רומניה ניקולאה צ'אושסקו קיים פגישות עם מורדים כורדים שנלחמו במשטרו של סדאם חוסיין.

בעוד שלכורדיסטן אינה מיוצגות ברומניה, לרומניה יש משרד קונסולרי בארביל, שנפתח במהלך ביקור שר החוץ הרומני טיטוס קורלציאן בארביל ב-2012. קורלאן הצהיר כי: "רומניה מעוניינת לחזק את היחסים עם עיראק, ולקונסוליה הזו יהיה תפקיד משמעותי בחיזוק היחסים בין רומניה ועיראק וכורדיסטן העיראקית". האיחוד הפטריוטי של כורדיסטן הצהיר כי הנציגות הרומנית תחזק את הקשרים הכלכליים, המדעיים והתרבותיים בין שתי המפלגות. באוקטובר 2013 ביקר שר החוץ הכורדי פלאח מוסטפא בכיר בבוקרשט עם משלחת עיראקית.

בשנת 2012 התקיים בארביל הפורום הכלכלי הכורדי-רומני הראשון, שאירח משלחת סחר רומנית שהורכבה מחברות רומניות רבות. שגריר רומניה בעיראק, ג'ייקוב פראדה, הצהיר כי: "היחסים הטובים בין רומניה ועיראק, לבין רומניה ואזור כורדיסטן, היו שם כבר זמן רב. מה שממשלת רומניה הצליחה לעשות היום בסיוע הממשלה האזורית של כורדיסטן הוא לאפשר לאנשי עסקים רומנים וכורדים ליהנות משיתוף פעולה מוגבר".

בשנת 2015, שר החוץ הרומני בוגדן אאורסקו נפגש עם מוסטפא בכיר בגלובסק בברטיסלאבה, שם דנו בחיזוק הקשרים ואורסקו הצהיר שרומניה מוכנה לסייע בשיקום כורדיסטן העיראקית לאחר הניצחון על המדינה האסלאמית. בנוסף, הם דנו בחיזוק הקשרים בתחומי האנרגיה, הנפט והגז, התשתיות, החקלאות, התחבורה, טכנולוגיית המידע והחינוך. ב-גלובסק 2016, מחליפו של אורסקו, לאזר קומנסקו נפגש גם הוא עם בכיר.

כתמיכה במלחמת כורדיסטן העיראקית במדינה האסלאמית, טיפלה רומניה ב-10 חיילי הפשמרגה הכורדית שנפצעו בלחימה ו-400 כורדים יזידים קיבלו עזרה פסיכותרפית ורפואית ברומניה. באוגוסט 2016 שלחה רומניה 82 טונות של סיוע צבאי לכורדיסטן העיראקית.

## הערות שוליים

קטגוריה:ערכים ללא קטגוריות פיזיות - יחסי חוץ
היטל עינוגים

**היטל עינוגים** הוא היטל שרשויות מקומיות בישראל מוסמכות להטיל מכוח  לפקודת העיריות, הכולל בין סמכויותיה של עירייה את הסמכות:

ההיטל, שהוא למעשה מס עקיף עירוני, התקיים בשנים 1949–1982. קדם לו מס עירוני בעל אופי דומה בשם מס שעשועים.

## היסטוריה
רשויות מקומיות רבות ניצלו הסמכה זו החל משנת 1949, והטילו היטל עינוגים על מופעי בידור שנערכו בתחומיהן. גובה ההיטל, כחלק ממחיר כרטיס הכניסה למופע, נקבע על ידי כל עירייה בנפרד. בסוף 1977 הושבתו בתי הקולנוע לשלושה שבועות במחאה על ההיטל. בעקבות ההשבתה הוקמה בכנסת ועדה בראשות חבר הכנסת שלמה הלל, וזו המליצה לבטל את ההיטל ביישובים קטנים ולהקטינו בערים הגדולות. ערים רבות נענו להמלצה זו. עיריית תל אביב לא נענתה להמלצה זו, ועקב כך התאחדות ענף הקולנוע בישראל עתרה לבג"ץ נגד שר הפנים והעירייה, בדרישה שבהתאם לסמכותו יפטור את כרטיסי הקולנוע מההיטל. העתירה נדחתה. עתירה נוספת בעניין זה הוגשה על ידי בעליו של קולנוע תל אביב ונדחתה אף היא, אך השופט דוד בכור העיר: "אין להתעלם ממצב בלתי רצוי שנוצר, שהצעות ועדות נכבדות נשארות כאבן שאין לה הופכין ודבר לא נעשה לביצוען, בעיקר בגין מחלוקת של חלוקת נטל תקציב העירייה בין הכנסות עצמאיות והשתתפות משרד הפנים. ניתן אולי לקוות, ששני הגופים יתייחסו סוף סוף להמלצות הוועדה החדשה לגופן, ותימצא הדרך לצאת מהמבוי הסתום."

בשנת 1981 למשל, היטל העינוגים בתל אביב-יפו היה 28% על כרטיסי קולנוע ו-3% על מופעי בידור ותיאטרון. בערים רמת גן, חולון ובת-ים, הסמוכות לתל אביב, היה ההיטל על כרטיסי קולנוע רק 14%.

לעידוד הפקתם של סרטי קולנוע ישראליים ניתן למפיקיהם החזר בשיעור של 50% מהיטל העינוגים שנגבה בגין הקרנתם.

קיומם של שיעורי היטל שונים לפי סוג מופע הבידור הביא למחלוקת על סיווגם של אירועים מסוימים. בשנת 1968 העלה "התיאטרון העממי" מופע בשם "אח איזה לילה". עיריית תל אביב דרשה שעל הכרטיסים למופע יוטל היטל עינוגים בשיעור 20%, ואילו בעלי "התיאטרון העממי" טענו שעל ההיטל להיות בשיעור 5% בלבד, כנהוג לגבי הצגות תיאטרון עבריות. בדיון בבג"ץ התקבלה עמדת "התיאטרון העממי". עתירה דומה הועלתה על ידי סוכנות לאמנים בע"מ, ובמקרה זה נדחתה העתירה.

ביטול הנחות מהיטל עינוגים למופעי בידור בשבת שימש כלי בידי המתנגדים למופעים אלה.

בשנת 1978 הפעיל שר הפנים, יוסף בורג, את סמכותו, וקבע פטור מהיטל עינוגים לסרטי קולנוע המיועדים לילדים ונוער, מוקרנים בשעות הבוקר בימים (למעט שבתות וחגים) שבהם אין לימודים בבית הספר, ומחיר הכרטיס להם אינו עולה על חמש לירות. במרץ 1982 הורה השר בורג על ביטול ההיטל.

## קישורים חיצוניים

* 

## הערות שוליים

קטגוריה:ישראל: מיסוי
קטגוריה:שלטון מקומי בישראל
מגלמפריס

**מגלמפריס** (שם מדעי: *Megalampris*; מילולית: "ירחוני ענקי") הוא סוג של דג גרם נכחד מסדרת הלמפיריים, אשר התקיים במשך סוף האוליגוקן של דרום ניו זילנד לפני 26 מיליון שנה מזמננו. הסוג הכיל מין יחיד - *Megalampris keyesi*, הקרוי לכבוד החוקר הניו זילנדי איאן וורוויק קיז (Ian Warwick Keyes).

המאובנים של דג גדול זה התגלו באוטגו, דרום האי הדרומי, כשהם נחפרו בידי צוותו של הפלאונטולוג איאן פורדיך (Ewan Fordyce) מטעם אוניברסיטת אוטגו ואלה נמצאים כיום שמורים במוזיאון אוטגו שבעיר דנידין. הסוג תואר ב-2006 בידי פורדיך ואנשיו והוא נחשב לקרוב לירחוניים ולאחד מהגדולים שבבני קבוצתו.

דג זה היה דומה מעט לירחוני מלכותי, החי כיום והיה גדול בהרבה. מעריכים לפי ממצאי חוליות בקוטר 90 מ"מ שאורכו השלם של פרט שנמצא הגיע לאורך ארבעה מטרים, מה שהופך אותו לכבד בהרבה מהמין ירחוני מלכותי, הכבד שבלמפיריים החיים שמגיע לאורך שני מטרים ומשקל של 270 ק"ג. מבנה הסנפירים שלו רמז שחי בצורה דומה וכמותו היה אוכל פלנקטון או דיונונים החי בים הפתוח.

## קישורים חיצוניים

קטגוריה:ירחוניים
קטגוריה:דגי גרם מהקנוזואיקון
קטגוריה:מגה-פאונה ימית של הפלאוגן
קטגוריה:מאובני טקסונים שתוארו ב-2006
פיליפ אוטלה

**פיליפ פורווי אוטלה** (באנגלית: **Philip Porwei Otele**; נולד ב-15 באפריל 1999 בפורט הרקורט שבניגריה) הוא כדורגלן ניגרי המשחק בעמדת קשר הכנף בקבוצת המבורג מהבונדסליגה, בהשאלה מפ.צ. בזל.

## קריירת מועדונים
אוטלה החל לשחק כדורגל בקבוצה החובבנית וולביסטון מאנגליה. ב-2 במאי 2019 חתם אוטלה בז'לגיריס קובנה מליגת העל הליטאית. הוא ערך 64 הופעות ליגה במדי המועדון, בהן הבקיע 13 שערים.

ב-12 בינואר 2022 חתם אוטלה ב-UTA ארד מליגת העל הרומנית.

בינואר  חתם חוזה בקלוז', אליה עבר רשמית בקיץ 2023. בעונת 2023/2024 הבקיע 18 שערים וחלק את תואר מלך השערים של הליגה עם פלורינל קומאן.

ב-8 ביולי 2024 חתם אוטלה באל-ווחאדה מליגת העל של איחוד האמירויות.

ב-15 בינואר 2025 הושאל אוטלה לפ.צ. בזל מליגת העל השווייצרית. עד לסיום העונה עם אופציית רכישה. אוטלה כבש 9 שערים ב-18 משחקים עד סיום העונה. וב-1 ביולי 2025 בזל מימשה את אופציית הרכישה שלה ואוטלה הפך לשחקן בזל. 

בפברואר 2026 הושאל אוטלה להמבורג עד לתום עונת 2025/26.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:פורט הרקורט: כדורגלנים
קטגוריה:כדורגלני ז'לגיריס קובנה
קטגוריה:כדורגלני ארד
קטגוריה:כדורגלני צ'.פ.ר. קלוז'
קטגוריה:כדורגלני אל-וחדה
קטגוריה:כדורגלני פ.צ. בזל
קטגוריה:כדורגלני המבורג
קטגוריה:ספורטאים ניגרים באנגליה
קטגוריה:ספורטאים זרים בליטא
קטגוריה:ספורטאים ניגרים ברומניה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בשווייץ
קטגוריה:ניגרים שנולדו ב-1999
אוסטרומולה

**אוסטרומולה** (שם מדעי: *Austromola*; מילולית: "דג שמש דרומי") הוא סוג נכחד של דג גרם מהמשפחה דגי שמש, אשר התקיים במשך תחילת המיוקן שלפני 23.03 עד 20.43 מיליון שנה ולפי מספר חוקרים אולי התקיים גם באוליגוקן.

המאובנים שלו התגלו בתצורות אבלסברג  שבפוקינג, אוסטריה כשהוא התקיים בים הקדום פרתטיס , שבקרבת הים השחור המודרני. הסוג תואר למדע ב-2009 בידי קבוצת החוקרים Gregorova Schultz Harzhauser & Kroh, ונכלל בו מין יחיד - *Austromola angerhoferi*.

דג זה היה דומה במראהו לדג שמש מודרני, הכבד שבדגי הגרם החיים והוא הגיע לאורך 320 ס"מ ולגובה של 400 ס"מ בקירוב. ככל הנראה הוא ניזון כקרוביו בתור אוכל פלנקטון ששחה בים הפתוח. דג זה נכחד עם שאר הפאונה של ים פרתטיס, לאחר התייבשותו.

## קישורים חיצוניים

## הערות שוליים

קטגוריה:דגי שמש
קטגוריה:דגי גרם מהקנוזואיקון
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-2009
אורלי ליבל

**אורלי ליבל** (באנגלית: **Orly Lobel**) היא פרופסור למשפטים באוניברסיטת סן דייגו, קליפורניה.

## קריירה משפטית
שירתה בצה"ל כקצינה באגף המודיעין.

בשנת 1998 קיבלה תואר ראשון במשפטים מאוניברסיטת תל אביב. בשנת 2000 קיבלה תואר שני במשפטים ובשנת 2006 קיבלה תואר דוקטור למשפטים, שניהם מבית הספר למשפטים באוניברסיטת הרווארד. 

בשנים 1998–1999 שימשה כעוזרת משפטית לפרופ' יצחק זמיר בעת שכיהן כשופט בבית המשפט העליון.

בשנים 2001–2005 נמנתה עם סגל אוניברסיטת הרווארד, ב, בבית הספר קנדי לממשל באוניברסיטת הרווארד, ובמרכז וות'רהד לעניינים בין-לאומיים.

בשנים 2004–2005 הייתה מרצה אורח באוניברסיטת ייל. מבשנת 2005 הצטרפה כמרצה בכירה לבית הספר למשפטים של אוניברסיטת סן דייגו. בשנת 2007 מונתה לפרטפסור חבר, ובשנת 2010 מונתה לפרופסור מן המניין. היא נמנית עם מייסדי המרכז לשווקים ולקניין רוחני ומייסדי המרכז למדיניות תעסוקה ועבודה, שניהם בבית הספר למשפטים באוניברסיטת סן דייגו. בשנים 2011–2012 הייתה פרופסור אורח בפקולטה למשפטים של אוניברסיטת תל אביב.

משמשת "יועצת מדיניות אקדמית" בנושא בטיחות ואמון לחברת Fiverr.

ספרהּ The Equality Machine: Harnessing Digital Technology for a Brighter, More Inclusive Future Hardcover נבחר לאחד מספרי השנה של האקונומיסט. ספרהּ You Don't Own Me מעובד לסדרת טלוויזיה ברשת CBS.

ליבל חברה ב.

ליבל נשואה לאון אמיר, פרופסור לכלכלה התנהגותית באוניברסיטת סן דייגו, ולהם שלוש בנות. היא בִּתה של תלמה ליבל ונינתו של הפרדסן זלמן יעקבזון, ממנהיגי היישוב, ובת נינתו של זלמן דוד ליבונטין, מייסד ראשון לציון ובנק אנגלו-פלשתינה (לימים בנק לאומי) ומנהלו הראשון.

## ספריה
* אורלי ליבל, יובל פלדמן, **דיני עבודה** (עורך: אוריאל פרוקצ'ה), הוצאת שריגים-ליאון, 2012.

* ''Talent Wants to Be Free: Why We Should Learn to Love Leaks, Raids, and Free Riding'' (Yale University Press)
* ''Encyclopedia of Labor and Employment Law and Economics'' (Edward Elgar Publishing, 2009), Co-Editor.
* *The Equality Machine: Harnessing Digital Technology for a Brighter, More Inclusive Future Hardcover*, PublicAffairs, 2022
:תורגם לעברית: **מכונת השוויון - בינה מלאכותית למען עתיד טוב יותר לכולנו**, ידיעות ספרים, 2024.


## קישורים חיצוניים

* 

* אורלי ליבל, באתר אוניברסיטת סן דייגו
* Orly Lobel CV, University of San Diego 
* 
* 
* 
* 

## הערות שוליים

קטגוריה:בוגרי אוניברסיטת תל אביב
קטגוריה:בוגרי בית הספר למשפטים באוניברסיטת הרווארד
קטגוריה:משפטנים ישראלים
קטגוריה:משפטנים אמריקאים
קטגוריה:סגל אוניברסיטת סן דייגו
קטגוריה:סגל אוניברסיטת ייל
קטגוריה:סגל אוניברסיטת פקין
קטגוריה:סגל אוניברסיטת תל אביב: משפטים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
Nobody to Love

"**Nobody to Love**" הוא שיר של הצמד המוזיקלי הבריטי, סיגמא. השיר, שיצא על ידי חברות התקליטים 3 ביט רקורדס ואול אראונד דה וורלד פרודקשנס ב-24 בינואר 2014, היה רמיקס בוטלג לשיר "Bound 2" של קניה וסט וצ'ארלי וילסון . מאוחר יותר, נודע ב-6 באפריל 2014 כי השיר יהיה הסינגל השני מתוך אלבום האולפן הראשון של הצמד, *Life*.

נכון לינואר 2023, השיר הושמע למעלה מ-163 מיליון פעמים בספוטיפיי, ולמעלה מ-573 אלף פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים על בדידות
קטגוריה:שירי דראם אנד בייס
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
חסינות פרלמנטרית

[ממוזער|שמאל|250px|[אונורה מירבו נואם בפרלמנט הצרפתי]]
**חסינות פרלמנטרית** היא חסינות הניתנת לחברי גופים מחוקקים, כדי להגן עליהם מרדיפות או הפרעות שרירותיות, מצד הרשות המבצעת, במהלך עבודתם הפרלמנטרית. הצורך בחסינות זו נוצר, כשהרשות המבצעת במדינות שונות ניסתה להשתיק/להפריע לפעילותם של חברי בתי מחוקקים.

במדינות שונות ברחבי העולם נהוגים חוקים, שעל פיהם יש זכויות יתר לחברי בתי המחוקקים בתקופת כהונתם כמחוקקים. זכויות היתר ניתנות, כדי שהשלטון לא יפריע לחברי בתי המחוקקים במלאכתם, הן לא ניתנות כדי למנוע העמדה לדין של חברי בתי מחוקקים שעברו עבירות. מידת ההגנה על חברי בתי מחוקקים משתנה ממדינה למדינה ובית המחוקקים יכול ולעיתים מבטל את ההגנה על חבר בית מחוקקים מסוים.

חסינות המחוקקים היא תולדה של שימוש שליטים בכלי החוק, כדי להציק, לרדוף ואף להמית מחוקקים, שלא מצאו חן בעיניהם. החסינות נועדה להגן על מחוקקים נרדפים, במיוחד מחוקקים מהאופוזיציה. במדינות דמוקרטיות, בהן השלטון יציב ונעלמו התופעות של רדיפת חברי בתי מחוקקים על ידי השלטון, קיימת מגמה של צמצום החסינות ואף ביטולה. בבריטניה, באוסטרליה, בקנדה, בהולנד ועוד מדינות אין חסינות פרלמנטרית בהליכים פליליים. לדוגמה, רישי סונאק, ראש ממשלת בריטניה, הופיע בסרטון ובו נראה נוסע במושב האחורי של מכונית ללא חגורת בטיחות ועל כן המשטרה הבריטית קנסה אותו.

## תולדות החסינות הפרלמנטרית
בצרפת, חסינותם של חברי הפרלמנט היא מסורת שתחילתה במהפכה הצרפתית, אך מקורה במנהג שנולד בבריטניה במאה הארבע עשרה.

בשנת 1789, המהפכנים הצרפתים בהנהגת מירבו, נוכח עוינותו של המלך לואי ה-16, ייסדו את עקרון חסינות הצירים הנבחרים.

## סוגי החסינות
חסינות פרלמנטרית מתייחסת לכל ההוראות המעניקות לחברי בתי מחוקקים משטר משפטי הגורע מהחוק הרגיל ביחסיהם עם הרשות השופטת כדי לשמור על עצמאותם.

הדאגה ליישב בין ההגנה הנדרשת על מימוש המנדט הפרלמנטרי לבין עקרון שוויון האזרחים בפני החוק הובילה להבחנה בין שתי קטגוריות של חסינות: אי-אחריות וחסינות כללית.

### אי אחריות
אי אחריות היא חסינות מוחלטת, הגנה על חברי בתי מחוקקים מפני העמדה לדין בגין מעשים הקשורים למימוש המנדט שלהם.

אי אחריות מכסה את כל הפעולות של הפונקציה הפרלמנטרית: התערבויות והצבעות, הצעות חקיקה, תיקונים, דוחות או דעות, שאלות, פעולות שבוצעו במסגרת משימה שהוטלה עליהם על ידי הגופים הפרלמנטריים.

## הסרת החסינות
יש מקרים של חברי בית מחוקקים החשודים בעבירות, שאין להן כל קשר עם פעילותם הפרלמנטרית. יש גם מקרים של חברי בתי מחוקקים החשודים בעבירות, שביצעו לפני בחירתם לבית המחוקקים - במקרים כאלה ניצב סימן שאלה על הצדקת חסינותם הפרלמנטרית ואם מוצדק מוסרית לאפשר להם לחמוק ממתן הדין. במדינות בהן נהוגה חסינות פרלמנטרית, נקבעו גם מנגנונים להסרתה במקרים מסוימים. המנגנונים שונים ממדינה למדינה, לרוב מדובר בהחלטה של בית המחוקקים בו חבר אותו אדם, אך יש מדינות בהן הגוף המחליט הוא אחר וזאת מתוך הנחה שחברי בית המחוקקים עלולים לא להחליט בצורה אובייקטיבית.

## ראו גם
* חוק חסינות חברי הכנסת, זכויותיהם וחובותיהם

## קישורים חיצוניים
* 
* תמיד אזרחות, אתר המרכז לטכנולוגיה חינוכית
* 

## הערות שוליים

קטגוריה:חוק ומשפט
יאן קואוטו

**יאן בואנו קואוטו** (בפורטוגזית: **Yan Bueno Couto**; נולד ב-3 ביוני 2002 בקוריטיבה שבברזיל) הוא כדורגלן ברזילאי המשחק בעמדת המגן הימני בבורוסיה דורטמונד מהבונדסליגה ובנבחרת ברזיל.

## קריירת מועדונים
קואוטו גדל במחלקת הנוער של קוריטיבה. הוא ערך שתי הופעות ליגה במדי הקבוצה הבוגרת של המועדון.

ב-1 במרץ 2020 חתם קואוטו על חוזה לחמש שנים במנצ'סטר סיטי מהפרמייר ליג.

ב-25 בספטמבר 2020 הושאל קואוטו למשך עונה אחת לז'ירונה מהליגה הספרדית השנייה. ב-14 בנובמבר ערך את הופעת הבכורה שלו במועדון, בהפסד 0–1 למיורקה במסגרת המחזור ה-12 בליגה. ב-19 במרץ 2021 הבקיע את שער הבכורה שלו במועדון, בניצחון 1–2 על לאס פאלמאס במסגרת המחזור ה-30 בליגה. הוא ערך 26 הופעות ליגה במהלך תקופת ההשאלה, בהן הבקיע שני שערים.

ב-21 באוגוסט 2021 הושאל קואוטו למשך עונה אחת לספורטינג בראגה מליגת העל הפורטוגלית. ב-29 באוגוסט ערך את הופעת הבכורה שלו במועדון, בתיקו 0-0 נגד ויטוריה דה גימארייש במסגרת המחזור הרביעי בליגה. ב-20 במרץ 2022 הבקיע את שער הבכורה שלו במועדון, בניצחון 1–2 על פורטימוננסה במסגרת המחזור ה-27 בליגה. בסך הכל ערך 28 הופעות ליגה במהלך תקופת ההשאלה, בהן הבקיע שער אחד.

ב-25 ביולי 2022 הושאל קואוטו פעם נוספת למשך עונה אחת לז'ירונה, שהעפילה ללה ליגה. ב-14 באוגוסט ערך את הופעת הבכורה שלו בליגה, בהפסד 0–1 לוולנסיה במסגרת המחזור הראשון.

ב-3 באוגוסט 2024 הושאל קואוטו לבורוסיה דורטמונד לעונה אחת. ב-1 ביולי 2025 הוא חתם בקבוצה באופן קבוע תמורת 25 מיליון יורו.

## קריירה בין-לאומית
ב-12 באוקטובר 2023 ערך קואוטו את הופעת הבכורה שלו בנבחרת ברזיל, בתיקו 1-1 נגד נבחרת ונצואלה במסגרת מוקדמות מונדיאל 2026.

נכלל בסגל נבחרת ברזיל לטורניר קופה אמריקה 2024.
## תארים
;נבחרת ברזיל בכדורגל עד גיל 17
* גביע העולם עד גיל 17 (1): 2019

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני קוריטיבה
קטגוריה:כדורגלני מנצ'סטר סיטי
קטגוריה:כדורגלני ז'ירונה
קטגוריה:כדורגלני ספורטינג בראגה
קטגוריה:כדורגלני בורוסיה דורטמונד
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים באנגליה
קטגוריה:ספורטאים ברזילאים בספרד
קטגוריה:ספורטאים ברזילאים בפורטוגל
קטגוריה:ספורטאים ברזילאים בגרמניה
קטגוריה:ברזילאים שנולדו ב-2002
דנגו וואטרה

**דנגו אבובכר פייסל וואטרה** (בצרפתית: **Dango Aboubacar Faissal Ouattara**; נולד ב-11 בפברואר 2002 בוואגאדוגו שבבורקינה פאסו) הוא כדורגלן בורקינאי המשחק בעמדת קשר הכנף בקבוצת ברנטפורד מהפרמייר ליג ונבחרת בורקינה פאסו.

## קריירת מועדונים
וואטרה החל את הקריירה המקצוענית שלו במז'סטיק מליגת העל הבורקינאית. בשנת 2020 הצטרף לקבוצת המילואים של לוריאן. ב-20 במאי 2021 חתם על חוזה מקצועני ראשון במועדון. ב-8 באוגוסט ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור הראשון בליגת העל הצרפתית לעונת 2020/21. ב-20 באפריל 2022 הבקיע את שער הבכורה שלו במועדון, בניצחון 0–1 על מץ במסגרת המחזור ה-33 בליגה.

ב-19 בינואר 2023 חתם וואטרה על חוזה לחמש שנים (עד 30 ביוני 2028) בבורנמות' מהפרמייר ליג. ב-15 באפריל באותה השנה כבש את שערו הראשון בקבוצה מול טוטנהאם באצטדיון טוטנהאם הוטספר, שער זה היה לבסוף שער הניצחון של קבוצתו (המשחק הסתיים בניצחון 2–3).

ב-16 באוגוסט 2025 חתם בברנטפורד מהפרמייר ליג תמורת 42 מיליון אירו.

## קריירה בינלאומית
ב-30 בדצמבר 2021 ערך וואטרה את הופעת הבכורה שלו בנבחרת בורקינה פאסו, בתיקו 0-0 נגד נבחרת מאוריטניה במשחק ידידות.

הוא היה חלק מסגל הנבחרת לטורניר גביע אפריקה לאומות 2021 בשנת 2022, וערך שלוש הופעות בטורניר. ב-29 בינואר 2022 הבקיע את שער הבכורה שלו בנבחרת, בניצחון 0–1 על נבחרת תוניסיה במסגרת שלב רבע הגמר של הטורניר.

נכלל בסגל נבחרת בורקינה פאסו לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני לוריאן
קטגוריה:כדורגלני בורנמות'
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בצרפת
קטגוריה:ספורטאים זרים באנגליה
קטגוריה:כדורגלני ברנטפורד
קטגוריה:בורקינאים שנולדו ב-2002
פרדריק אנדרה ביורקן

**פרדריק אנדרה ביורקן** (בנורווגית: **Fredrik André Bjørkan**; נולד ב-21 באוגוסט 1998 בבודה שבנורווגיה) הוא כדורגלן נורווגי המשחק בעמדת המגן השמאלי בקבוצת בודה/גלימט מליגת העל הנורווגית ובנבחרת נורווגיה.

## קריירת מועדונים
ביורקן גדל במחלקת הנוער של בודה/גלימט. הוא ערך 121 הופעות ליגה במדי הקבוצה הבוגרת של המועדון, רובן במסגרת ליגת העל הנורווגית, בהן הבקיע שמונה שערים.

ב-1 בדצמבר 2021 חתם ביורקן על חוזה לשלוש שנים וחצי בהרטה ברלין מהבונדסליגה, החל מ-1 בינואר 2022. ב-23 בינואר ערך את הופעת הבכורה שלו במועדון, בהפסד 1–4 לבאיירן מינכן במסגרת המחזור ה-20 בליגה לעונת 2021/2022. בסך הכל ערך תשע הופעות ליגה במדי המועדון.

ב-29 באוגוסט 2022 הושאל ביורקן למשך עונה אחת לפיינורד מליגת העל ההולנדית. ב-3 בספטמבר ערך את הופעתו היחידה במדי המועדון, בניצחון 3–4 על גו אהד איגלס במסגרת המחזור החמישי בליגה לעונת 2022/2023. ב-4 בינואר 2023 בוטלה השאלתו, והוא עבר בחזרה לבודה/גלימט.

## קריירה בינלאומית
ב-6 ביוני 2021 ערך ביורקן את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.

## תארים
;בודה/גלימט
* אליפות נורווגיה (2): 2020, 2021

## קישורים חיצוניים

## הערות שוליים

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלני בודה/גלימט
קטגוריה:כדורגלני הרטה ברלין
קטגוריה:כדורגלני פיינורד
קטגוריה:כדורגלני נבחרת נורווגיה
קטגוריה:נורווגים שנולדו ב-1998
פטריק ולמארק

**ינס פטריק ולמארק** (בשוודית: **Jens Patrik Wålemark**; נולד ב-14 באוקטובר 2001 בגטבורג שבשוודיה) הוא כדורגלן שוודי המשחק בעמדת קשר הכנף בקבוצת לך פוזנן מליגת העל הפולנית.

## קריירת מועדונים
ולמארק החל לשחק כדורגל בקבידינג FIF מהליגות הנמוכות בשוודיה. ב-1 בינואר 2020 חתם בהאקן מליגת העל השוודית, במדיה ערך 50 הופעות ליגה והבקיע 12 שערים.

ב-17 בינואר 2022 חתם ולמארק בפיינורד מליגת העל ההולנדית. ב-6 בפברואר ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור ה-21 בליגה לעונת 2021/2022. ב-10 באפריל הבקיע את שער הבכורה שלו במועדון, בניצחון 4-1 על הראקלס אלמלו במסגרת המחזור ה-29 בליגה. ב-31 באוגוסט 2023 הושאל להירנפיין לעונה אחת.  ב-27 באוגוסט 2024 הושאל ללך פוזנן לעונה אחת, בינואר 2025 חתם לארבע וחצי שנים בקבוצה.

## קריירה בינלאומית
ולמארק הוא חלק מסגל נבחרת שוודיה עד גיל 21.

## תארים
**פיינורד**
* אליפות הולנד: 2022/2023

;לך פוזנן
* אליפות פולין: 2024/2025

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני האקן
קטגוריה:כדורגלני פיינורד
קטגוריה:כדורגלני הירנפיין
קטגוריה:כדורגלני לך פוזנן
קטגוריה:שוודים שנולדו ב-2001
קרב דונבאס (2022)

**קרב דונבאס** (באוקראינית: **Битва за Донбас**) הוא עימות צבאי מתמשך המהווה חלק ממלחמת אוקראינה-רוסיה שהחלה ב-24 בפברואר 2022. העימות החל ב-18 באפריל 2022 והוא מתנהל בין הכוחות המזוינים של הפדרציה הרוסית והכוחות המזוינים של אוקראינה באזור דונבאס. אנליסטים צבאיים רבים טוענים כי הקרב הוא חלק משלב אסטרטגי רוסי לפלישה למדינת אוקראינה.

המטרה של הרוסים בקרב, היא להקיף את חיילי דונבאס מכל צד, ולאחר מכן לספח את כל מחוזות דונצק ולוהנסק למדינות הרפובליקה העממית של דונצק והרפובליקה העממית של לוהנסק, שנתמכות על ידי רוסיה. רבים משווים את העימות הזה לקרב קורסק.

עד 23 ביוני 2022, פקידים רוסים טענו כי הם שולטים ב-55% מדונצק. עד 3 ביולי, רוסיה טענה כי היא שולטת בכל אזור לוהנסק, באותה התקופה הרוסים שלטו גם בערים מריופול, סוורודונצק, ליסיצ'נסק, רוביז'נה, ועוד ערים רבים אחרים. ב-19 בספטמבר, הצלחה אוקראינה לכבוש מחדש את בילוהוריבקה, כפר קרוב לליסיצ'נסק במחוז לוהנסק.

על פי הנתונים האוקראינים, למעלה מ-15,680 חיילים מתו בקרב. למעלה מ-5,000 אזרחים מתו ולמעלה מ-5,000 גם נפצעו.

## קישורים חיצוניים

## הערות שוליים

קטגוריה:הפלישה הרוסית לאוקראינה: קרבות
גודזילה x קונג: אימפריה חדשה

**גודזילה x קונג: אימפריה חדשה** (באנגלית: **Godzilla x Kong: The New Empire**) הוא סרט מפלצות אמריקאי משנת 2024 בבימויו של אדם וינגרד. זהו הסרט החמישי בזיכיון יקום המפלצות של אולפני לג'נדרי. הסרט יצא לאקרנים ב-29 במרץ 2024 בארצות הברית. בסרט מככבים השחקנים דן סטיבנס, רבקה הול, בריאן טיירי הנרי, קיילי הוטל, פלה צ'ן, אלכס פרנס ורייצ'ל האוס. 

הצילומים החלו ביולי 2022 וצולמו בגולד קוסט שבקווינסלנד, אוסטרליה. זהו גם הסרט ה-38 בזיכיון של גודזילה, הסרט ה-13 בזיכיון של קינג קונג והסרט האמריקאי החמישי של גודזילה. בדומה לקודמו הסרט מפגיש בין מפלצות הענק  גודזילה וקינג קונג בעוד השניים משתפים פעולה כדי להתמודד מול איום גדול אף יותר.

## שחקנים ודמויות
* רבקה הול - **ד"ר אילין אנדרוס**: אנתרופולוגית העובדת בסוכנות מונארך.
* בריאן טיירי הנרי - **ברני הייס**: טכנאי אייפקס לשעבר שהפך לתאורטיקן.
* קיילי הוטל - **ג'יה**: בתה המאומצת של אילין אנדרוס והמתקשרת של קינג קונג.
* דן סטיבנס
* פלה צ'ן
* אלכס פרנס
* רייצ'ל האוס

## מפלצות המופיעות בסרט
* **[[קינג קונג (דמות)|קונג]]** - גורילה מפלצתי המתואר כאחרון מסוגו ונערץ כמלך וכאל באי הגולגולת על ידי ילידי האי.קונג היפגש עם אויבו סקאר קינג ומאמץ את סוקו מבני מינו הצעיר של קונג.
***[[גודזילה]]** - טורף אלפא קדמוני שקיומו נשמר בסוד על ידי סוכנות מונארך מאז שנת 1954 גודזילה הורגת מפלצת בשם ארקניד ופוגש יריבו המפלצתי בשם שימו (איום העצום).
*בנוסף, בסרט מופיעים עוד מספר מפלצות שגודזילה וקונג נלחמים בהם שניהם.

## הפצה והכנסות
נכון ל-1 באפריל 2024, "גודזילה x קונג: האימפריה החדשה" הוא הסרט השלישי המרוויח ביותר של שנת 2024, לאחר שצבר 194 מיליון דולר ברחבי העולם בסוף השבוע הפותח שלו. הסרט עלה על הציפיות, והרוויח 114 מיליון דולר מ-64 שווקים בינלאומיים ו-80 מיליון דולר בצפון אמריקה במהלך סוף השבוע הראשון שלו. סין הובילה במכירות קופות מחוץ לארצות הברית עם 44 מיליון דולר, אחריה מקסיקו עם 12.8 מיליון דולר והודו עם 5.5 מיליון דולר.

## פרסים ומועמדויות

## קישורים חיצוניים
* 

#### ביקורות
* 
* 
* 
* 

## הערות שוליים

קטגוריה:סרטי אולפני לג'נדרי
קטגוריה:גודזילה
קטגוריה:קינג קונג
קטגוריה:סרטי פעולה אמריקאיים
קטגוריה:סרטי 2024
קטגוריה:סרטי המשך אמריקאיים
קטגוריה:סרטי קרוס-אובר
קטגוריה:סרטים אמריקאיים משנת 2024
קטגוריה:סרטי מדע בדיוני מ-2024
קטגוריה:סרטים על חירשים
אנבל מלצר

**אנאבל הנקין מלצר** (באנגלית: **Annabelle Henkin Melzer**; 1940 – ספטמבר 2025) הייתה במאית וחוקרת תיאטרון ישראלית ילידת ארצות הברית, שעמדה בראש החוג לתיאטרון באוניברסיטת תל אביב.

## ביוגרפיה
מלצר נולדה בניו יורק בשם **אנאבל הנקין**, ועלתה לישראל ב-1972.

תחום המחקר העיקרי שלה היה התנועה הדאדאיסטית, ואת עבודת הדוקטורט שלה בנושא השלימה באוניברסיטת קולומביה בבוסטון ב-1973. גם בישראל המשיכה במחקר זה, הרצתה בחוג לתולדות התיאטרון באוניברסיטה העברית בירושלים, והייתה ראש החוג לאמנות התיאטרון באוניברסיטת תל אביב.

ב-1981 הייתה אחת המנהלות במחנה הקיץ הראשון של "מתאן" (מפעל תרבות ואומנות לנוער), בו השתתפו כ-200 בני נוער שעסקו בתחומי האומנות ההצגתית.

ב-1982 השתתפה בסדרת ההרצאות "כיוונים חדשים" של מוזיאון ישראל, שביקשה לחקור את היחסים בין אומנויות הבמה השונות, וב-1987 הייתה אחת המועמדות להחלפת אורנה פורת בניהול תיאטרון הילדים והנוער מייסודה, אך לא זכתה בתפקיד.

בסוף שנות ה-90 עזבה את ישראל ושבה להתגורר בארצות הברית, אך כעבור זמן מה שבה לגור בישראל.

נפטרה בספטמבר 2025.

## הצגות שביימה
* **חקירה** – מחזה מאת נורמן פנטון וג'ון בלייר המתעד את חקירת מותו של המנהיג הדרום אפריקאי סטיב ביקו. מלצר צפתה בהצגה בניו יורק כששהתה שם בשנת שבתון, והחליטה להפיק אותה בישראל (החאן, 1978)
* **ארבי על האי** – הצגה לילדים על פי ספרו של ויליאם סטייג ובתרגומו של יהודה מלצר (החאן, 1980)
* **קברט וולטר 1984** – פסטיבל מחווה במוזיאון ישראל שניסה לשחזר את "קברט וולטר" מ-1916 בציריך, באמצעות מפגש בין יצירות דאדא היסטוריות לבין יצירות דאדאיסטיות (מוזיאון ישראל, 1984)

## מחקרים ומאמרים שפרסמה

## הערות שוליים

קטגוריה:במאיות תיאטרון יהודיות
קטגוריה:במאי תיאטרון יהודים
קטגוריה:במאיות תיאטרון אמריקאיות
קטגוריה:במאי תיאטרון אמריקאים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת תל אביב: תיאטרון
קטגוריה:סגל האוניברסיטה העברית בירושלים: לימודי התיאטרון
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-2025
קטגוריה:ישראלים שנפטרו ב-2025
אסקיאל בוז'אודה

**אסקיאל אדוארדו בוז'אודה** (בספרדית: **Ezequiel Eduardo Bullaude**; נולד ב-26 באוקטובר 2000 במאיפו שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת טיחואנה מליגת העל המקסיקנית.

## קריירת מועדונים
בוז'אודה החל את הקריירה המקצוענית שלו בקבוצת גודוי קרוס מליגת העל הארגנטינאית. הוא ערך 77 הופעות ליגה במדי המועדון, בהן הבקיע 16 שערים.

ב-30 באוגוסט 2022 חתם בוז'אודה על חוזה לחמש שנים בפיינורד מליגת העל ההולנדית. ב-11 בספטמבר ערך את הופעת הבכורה שלו במועדון, בניצחון 3–0 על ספרטה רוטרדם במסגרת המחזור השישי בליגה לעונת 2022/2023. את שער הבכור שלו במועדון כבש ב-9 במרץ 2023 כשכבש את שער השוויון בתיקו 1–1 נגד שחטאר דונצק במשחק הראשון של שמינית גמר הליגה האירופית. 

ב-14 באוגוסט 2023 הושאל בוז'ואדה לעונה אחת לבוקה ג'וניורס מליגת העל הארגנטינאית.

ב-2 בספטמבר 2024 הושאל בוז'ואדה לפורטונה סיטארד מליגת העל ההולנדית.

## תארים
**פיינורד**

* אליפות הולנד: 2022/2023

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני גודוי קרוס
קטגוריה:כדורגלני פיינורד
קטגוריה:כדורגלני בוקה ג'וניורס
קטגוריה:כדורגלני פורטונה סיטארד
קטגוריה:ארגנטינאים שנולדו ב-2000
מחיאת כפיים בעמידה

[ממוזער|האסטרונאוטים [גורדון קופר ופיט קונראד זוכים למחיאות כפיים סוערות בעמידה בבית הנבחרים של ארצות הברית]]

**מחיאת כפיים בעמידה** (וגם **תשואות בעמידה**) היא סוג של מחיאות כפיים סוערות המתרחשות בעת שהקהל היושב נעמד תוך כדי מחיאות כפיים, לאחר הופעה או נאום יוצאי דופן. מחיאת כפיים בעמידה נחשבת מחווה של כבוד מיוחד, ונהוגה לעיתים קרובות בעת כניסה או עזיבה של נואם או מבצע על הבמה, בעת שהתשואות נמשכות עד שהאדם עוזב או מתחיל את נאומו או מופעו, ולעיתים לצורך בקשת הדרן בסוף הופעה.

באנגלית, המונח המקובל למחיאת כפיים בעמידה הוא "Standing Ovation", ומקורו מהמילה הלטינית "Ovo", שמשמעותה "אני שמח". ברומא העתיקה, היו זוכים מפקדים צבאיים החוזרים מהקרב לאוביישן, שהוא סוג של טריומף, גם במקרים שבהם הישגיהם בקרב לא עמדו בדרישות הניצחון, אך עדיין היו ראויים לשבח (כמו מרקוס ליקיניוס קראסוס לאחר תבוסתו מול ספרטקוס).

## קישורים חיצוניים

קטגוריה:תיאטרון
קטגוריה:אמנות הבמה
תיאודור הופמן

**תיאודור הופמן** (בגרמנית: **Theodor Hoffmann**; 27 בפברואר 1935 – 1 בנובמבר 2018) היה איש צבא מזרח גרמני. הוא כיהן כמפקד הצי של גרמניה המזרחית בשנים 1987–1989 וכשר ההגנה האחרון בממשלת מזרח גרמניה בשנים 1989–1990.

## ביוגרפיה
הופמן נולד בכפר גוסטוול שבחבל מקלנבורג למשפחת חקלאים. בצעירותו היה חבר בתנועת הנוער הגרמני החופשי. בגיל 17 הוא התנדב לשרת במשטרה הימית של מזרח גרמניה. בהמשך הוא התקבל ללימודים בבית הספר לקצינים, אותו סיים בשנת 1955. הופמן שירת תקופה קצרה כקצין הדרכה.

בשנת 1956 מונה למפקד ספינת טורפדו, עליה פיקד במשך 3 שנים. ב-1960 עד 1963 למד באקדמיה צבאית של הצי הסובייטי בלנינגרד. לאחר שובו מהלימודים בברית המועצות מילא שורה של תפקידים בשייטת השישית של הצי המזרח גרמני. בשנת 1968 מונה לראש המטה של השייטת. בשנים 1971–1974 פיקד על השייטת השישית. בשנת 1974 מונה לראש אגף מבצעים במטה של הצי המזרח גרמני. בשנת 1977 הועלה לדרגת קונטר-אדמירל. בשנת 1985 מונה לראש המטה של הצי המזרח גרמני. ב-1 במרץ 1987 הועלה תיאודור הופמן לדרגת ויצה-אדמירל וב-1 בדצמבר של אותה שנה – הוא התמנה למפקד הצי המזרח גרמני ובמקביל גם לתפקיד סגן שר ההגנה של מזרח גרמניה.

בנובמבר 1989, בעקבות מחאה ציבורית, התפטרו מתפקידם מרבית שרי הממשלה המזרח גרמנית. תיאודור הופמן התמנה לשר ההגנה של מזרח גרמניה במקומו של היינץ קסלר. בעקבות המינוי הועלה הופמן לדרגת אדמירל. הופמן מילא את תפקיד שר ההגנה והמפקד בפועל של צבא העם הלאומי עד לאיחוד גרמניה מחדש ב-1990.

לאחר איחוד גרמניה עבד הופמן כיועץ בחברות ספנות שונות בגרמניה. הוא מת בביתו בברלין ב-1 בנובמבר 2018.

## קישורים חיצוניים

קטגוריה:אדמירלים מזרח גרמנים
קטגוריה:מעוטרי עיטור שרנהורסט
קטגוריה:גרמנים שנולדו ב-1935
קטגוריה:גרמנים שנפטרו ב-2018
מחוז פאטום וואן

**מחוז פאטום וואן** (בתאית: **ปทุมวัน**) הוא מחוז אמיד הממוקם במרכז העיר בנגקוק שבתאילנד, בקרבת העיר העתיקה של קלונג פאדונג קרונג קאסם. המחוז גובל בכמה מהשכונות היוקרתיות ביותר של בנגקוק, כולל סיאם, רטצ'פרסונג ולומפיני.

אחד המאפיינים הבולטים של הרובע הוא שפע מרכזי הקניות שבו. בין אלה בולטים במיוחד מרכזי הקניות Siam Paragon, CentralWorld ו-MBK Center. בנוסף המחוז מכיל גם בתי מלון מפוארים, מסעדות רבות, ואטרקציות תיירותיות שונות, אשר הופכות אותו ליעד פופולרי במיוחד בקרב מטיילים המבקרים בבנגקוק.

המחוז נודע כיום גם בזכות השטחים הירוקים העצומים שבו, כולל פארק לומפיני והקמפוס של אוניברסיטת צ'וללונגקורן אשר היינה אחת האוניברסיטאות היוקרתיות בתאילנד.

עד סוף המאה ה-19 האזור היה בעיקר אזור כפרי. עם זאת, בסוף המאה ה-19 נבנו באזור זה לראשונה וילות מלכותיות ובשנת 1915 נוסד מחוז פאטום וואן באופן רשמי. מאז עבר המחוז פיתוח משמעותי והפך למרכז בולט של מסחר, תיירות ותרבות.

המחוז משתרע כיום על פני 8.37 קמ"ר.

## קישורים חיצוניים

* 

קטגוריה:בנגקוק
רובע הבילויים של טורונטו

**רובע הבילויים של טורונטו** (באנגלית: **Toronto Entertainment District**) הוא אזור במרכז העיר טורונטו שבקנדה. האזור נודע בשל אפשרויות הבילוי הרבות שבו, סצנת חיי הלילה שבו, והאטרקציות התרבותיות שבו.

אטרקציות התיירות הבולטות באזור כוללות בין היתר את מגדל התקשורת מגדל סי אן אשר בגובה 1,815 מטרים, אצטדיון רוג'רס סנטר המשמש כמגרש הביתי של קבוצת הבייסבול של טורונטו בלו ג'ייס וקבוצת הכדורגל של טורונטו ארגונאוטס, והיכל התהילה של ההוקי, שמוקדש להיסטוריה של ספורט ההוקי קרח. בנוסף האזור מכיל גם מוסדות בולטים של אמנויות הבמה, כולל תיאטרון אלכסנדרה המלכותי.

לרובע הבילויים של טורונטו סצנת חיי לילה מצליחה, עם ברים רבים, מועדוני לילה ומקומות בהם מתקיימים הופעות מוזיקליות. האזור מכיל גם מגוון מסעדות המגישות מאכלים ממטבחים מגוונים.

## גלריית תמונות

2015 ALCS Game 3 Toronto.jpg|אצטדיון רוג'רס סנטר
Toronto_-_ON_-_Toronto_Harbourfront7.jpg|מגדל סי אן
King_Street_West_at_night_2021.jpg|רחוב קינג


## קישורים חיצוניים

* 

קטגוריה:טורונטו
Giant (שיר של קלווין האריס וראג-אנ'-בון מאן)

"**Giant**" (בעברית: "**ענק**") הוא שיר של הדי ג'יי הסקוטי, קלווין האריס, והזמר-יוצר האנגלי, ראג-אנ'-בון מאן, שיצא, על ידי חברת התקליטים קולומביה רקורדס, ב-11 בינואר 2019. השיר נכתב על ידי ראג-אנ'-בון מאן, ג'יימי הרטמן, טרוי מילר וקלווין האריס, והופק על ידי קלווין האריס.

נכון לינואר 2023, השיר הושמע למעלה מ-601 מיליון פעמים בספוטיפיי, ולמעלה מ-314 מיליון פעמים ביוטיוב.

## ביקורת

### רשימות סוף שנה
"Giant" נחשב בעיני מבקרים רבים לאחד השירים הטובים ביותר לשנת 2019.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלווין האריס
קטגוריה:שירי ראג-אנ'-בון מאן
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:שירי מוזיקה אלקטרונית
קטגוריה:שירי מוזיקת דאנס
קטגוריה:שירי מוזיקת האוס
הלנה היל ויד

**הלנה היל ויד** (באנגלית: **Helena Hill Weed** ;  15 באוגוסט 1875 – 20 באפריל 1958) הייתה סופרג'יסטית אמריקאית וחברה במפלגת הנשים הלאומית . היא הייתה אחת הגאולוגיות האמריקאיות הראשונות.

## ביוגרפיה
היל הייתה בתו של חבר בית הנבחרים של ארצות הברית מקונטיקט, אבנעזר היל  . שמה לאחר הנישואין היה הלנה היל ויד. היא הייתה בין הסופרגיסטיות האמריקאיות שהפגינו מול הבית הלבן. ב-4 ביולי 1917, היא הפכה לאחת הנשים הראשונות שנעצרו על כך, בעודה נושאת כרזה שבה נכתב: "ממשלות שואבות את סמכויותיהן הצודקות מהסכמת הנשלטים ". היא ריצתה שלושה ימים בכלא בוושינגטון די. סי. על כך.

היא נעצרה שוב בינואר 1918 על מחאה בבית המשפט, שבגינה ריצתה יום בכלא. באוגוסט אותה שנה היא נעצרה על השתתפותה בפגישה בכיכר לאפייט בעד זכות הבחירה, שבה נאמה אחותה אלסי היל, שבגינה נכלאה ל־15 ימים.  אחותה קלרה היל הייתה גם סופרג'יסטית.
220px|ממוזער|ימין|ויד בכלא בעת שריצתה שלושה ימי מאסר
מלבד פעילותה למען זכות הבחירה לנשים, היל הייתה גם אחת מהגאולוגיות הראשונות באמריקה, לאחר שלמדה במכללת ואסר ובבית הספר לכרייה במונטנה. היא גם הייתה חברה מייסדת במועדון העיתונאים הלאומי לנשים וסגנית נשיאה של בנות המהפכה האמריקאית, כמו גם המזכירה הלאומית של אגודת העצמאות האיטי-סנטו דומינגו. היא כתבה מאמרים התומכים בעצמאות האיטי עבור המגזין *The Nation* .

היא נפטרה בשנת 1958 בגיל 82.

## קישורים חיצוניים

* 

## הערות שוליים

קטגוריה:אמריקאים ילידי קונטיקט
קטגוריה:סופרג'יסטיות אמריקאיות
קטגוריה:גאולוגיות אמריקאיות
קטגוריה:גאולוגים אמריקאים
קטגוריה:אמריקאים שנולדו ב-1875
קטגוריה:אמריקאיות שנולדו ב-1875
קטגוריה:אמריקאים שנפטרו ב-1958
קטגוריה:אמריקאיות שנפטרו ב-1958
תומר מחלוף

**תומר מחלוף** (נולד ב-25 ביולי 1991) הוא שחקן, מתאגרף ודוגמן ישראלי.

## ביוגרפיה
מחלוף נולד וגדל בבת ים הצעיר מבין שלושה ילדים, לאבא קצב ואם מוכרת בחנות ללבני נשים. הוא למד בתיכון שז"ר בעיר במגמת תיאטרון. בגיל 15 חזר בתשובה ועבר לישיבת כף החיים, ישיבה חרדית בירושלים, אך כעבור מספר שנים התרחק מהדת ויצא בשאלה.

בגיל 24 עבר לתל אביב. הוא סיים את לימודיו בסל"ה - הסטודיו לאמנויות התיאטרון מיסודו של יורם לוינשטיין בשנת 2018.

## קריירה
במסגרת לימודיו בסטודיו של יורם לוינשטיין הופיע בהצגות "הנשים האבודות מטרויה", "מראה מעל הגשר", "בית הרוחות" ו"האנה בהאוונה".

עם סיום לימודיו, הופיע בהצגה "מורה לחיים" של תיאטרון אורנה פורת, ו"שבעה" בתיאטרון בית לסין.

ב-2017 הופיע בתפקיד-משנה בעונה השנייה של הסדרה "כיפת ברזל" העוסקת בחיילים חרדים בצה"ל.

ב-2019 שיחק בתפקיד מרכזי בדוקו-דרמה של כאן 11 "הלילה הארוך ביותר" בבימויו של נדב שירמן.באותה שנה שיחק בסרט הווירטואלי הקצר "שיר מלחמה" בבימויו של יאיר אגמון. הסרט השתתף בפסטיבל הסרטים של ונציה באותה שנה. ב-2020 השתתף בסדרה טהרן בתפקיד אורח. הוא השתתף בקמפיין של "הבורסה לתכשיטים" יחד עם אשתו, יעל אלקנה.

ב-2021 הופיע בתפקיד הראשי בסרט "רות" בבימויה של הילה ארציאל. עוד באותה שנה הופיע בהצגה "הקב"ן" בתיאטרון הבימה, בתפקיד בני אפריאט, לוחם גולני.

ב-2022 החל להופיע בתפקיד ראשי בסדרת הטלוויזיה הקומית "חאנשי" בבימויים של מיקי טריאסט ואהרון גבע. בסדרה משחק מחלוף את דוד, סטודנט למתמטיקה, דתי, ומושא אהבתה של הדמות הראשית. על תפקידו בסדרה מועמד לפרס שחקן המשנה בדרמה קומית בטקס פרסי האקדמיה לטלוויזיה לשנת 2023.

ב-2025 עלה לאקרנים סרטו של ערן דורון, "תהיה חזק", בו מגלם מחלוף את אורן שמרי, דמות המבוססת על החטוף אלון שמריז, אחד משלושת החטופים שברחו משוביהם בעזה, ונורו למוות על ידי חיילי גדוד 17 של חטיבת ביסל"ח.

## חיים אישיים
מחלוף נשוי ליעל אלקנה, שחקנית ודוגמנית. השניים הכירו ב-2015 בסטודיו למשחק של יורם לוינשטיין והתחתנו ב-2021. הם הורים לבת, אביגיל, שנולדה בשנת 2025 ומתגוררים בתל אביב.

בנוסף לעיסוק במשחק, מחלוף הוא גם מתאגרף מקצועי.

## פילמוגרפיה

### טלוויזיה

### קולנוע

### תיאטרון

## קישורים חיצוניים

* 

* 

## הערות שוליים

קטגוריה:שחקנים ישראלים
קטגוריה:דוגמנים ישראלים
קטגוריה:שחקני קולנוע וטלוויזיה ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:רמת גן: אישים
קטגוריה:בוגרי תיכון שז"ר (בת ים)
קטגוריה:בת ים: אישים
קטגוריה:ישראלים שנולדו ב-1991